王汝訓

王汝訓（），字師古，號泓陽、弘陽、洪陽，山東東昌府聊城縣人，軍籍，明朝政治人物。隆慶辛未進士，萬曆年間官至工部左侍郎。

 生平 
隆慶四年（1570年）庚午科山東鄉試第十九名舉人，五年（1571年）辛未科三甲第九十六名進士。都察院觀政，授元城縣知縣。萬曆三年（1575年）行取，升刑部主事，五年养病，丁憂。十三年改兵部武選司主事，十四年遷光祿寺丞，十六年四月奉使冊封諸王府。十七年三月升尚寶司少卿，九月升光祿寺少卿，十八年九月升南京大理寺右寺丞，十九年六月升南京太僕寺少卿，十月任太常寺少卿，二十年九月升太僕寺卿，十月改光祿寺卿。二十一年正月升都察院左僉都御史、协理院事，四月進右副都御史、巡撫浙江，因前國子監祭酒致仕范應期自殺案，二十二年（1594年）十月革職聽勘《山东通志》：王汝训字师古，聊城人。隆庆辛未进士，知元城，内召得刑部，寻改武选，尽散其先世资産与内外亲戚朋友，而仅留薄田自给。盗入室，汝训使启箧自取，仅敝緼千钱而已，盗罗拜去。迁光禄丞，累官佥都御史、巡抚浙江，救魏学曾以回上怒，主大计不避权势。家居十馀载，起南刑、工部左右侍郎，却水衡馀钱于中贵，一无所假借，殁赠工部尚书，谥恭介。《明史·卷235》：王汝訓，字師古，聊城人。隆慶五年進士。除元城知縣。萬曆初，入為刑部主事。改兵部，累遷光祿少卿。吏科都給事中海寧陳與郊者，大學士王錫爵門生，又附申時行，恣甚。汝訓抗疏數其罪，言：「與郊今日薦巡撫，明日薦監司。每疏一出，受賄狼籍。部曹吳正誌一發其奸，身投荒僥。吏部尚書楊巍亦嘗語侍郎趙煥，謂為小人。乞速罷譴。且科道以言為職，乃默默者顯，諤諤者絀。直犯乘輿，屢荷優容。稍涉當途，旋遭擯斥。言官不難於批鱗，而難於借劍，此何為也？天下惟公足以服人。今言者不論是非，被言者不論邪正，模稜兩可，曲事調停，而曰務存大體。是懲議論之紛紜，而反致政體之決裂也。乞特敕吏部，自後遷轉科道，毋惡異喜同，毋好諛醜正。」是時，巍以政府故，方厚與郊。聞汝訓言引己且刺之，大恚，言：「臣未嘗詆與郊。汝訓以寺臣攻言路，正決裂政體之大者。」乃調汝訓南京。頃之，御史王明復劾與郊，並及巍，詔奪明俸，擢與郊太常少卿。都人為之語曰：「欲京堂，須彈章。」與郊尋以憂去。後御史張應揚追劾其交通文選郎劉希孟，考選納賄，並免官。未幾，其子殺人論死，與郊悒悒卒。汝訓入為太常少卿。孟秋饗廟，帝不親行。汝訓極諫。帝慍甚，以其言直，不罪也。尋進太僕卿，調光祿。汝訓先為少卿，寺中歲費二十萬，至是濫增四萬有奇。汝訓據《會典》，請盡裁內府冗食，不許。二十二年，改左僉都御史。旋進右副都御史，巡撫浙江。汝訓性清介，方嚴疾惡。巡按御史南昌彭應參亦雅以強直名，相與力鋤豪右。烏程故尚書董份、祭酒範應期裏居不法，汝訓將繩之。適應參行部至，應期怨家千人遮道陳牒。應參持之急，檄烏程知縣張應望按之。應期自縊死，其妻吳氏詣闕訴冤。帝命逮應參、應望詔獄，革汝訓職，詰吏部都察院任用非人。尚書孫丕揚、都御史衷貞吉等引罪，且論救。帝意未釋，謫救應參者給事中喬胤等於外。言官訟汝訓、應參，亦及胤，帝愈怒。疏入，輒重胤譴，至除名，而謫應望戍煙瘴，應參為民。。

家居十五年，三十六年（1608年）七月起復任南京刑部右侍郎，三十七年（1609年）正月召為北京工部左侍郎，四月掌本部印信，署部事。三十八年（1610年）五月卒，年六十，贈工部尚書，諡恭介《明史·卷235》：汝訓家居十五年，起南京刑部右侍郎。召改工部，署部事。初，礦稅興，以助大工為名。後悉輸內帑，不以供營繕。而四方采木之需多至千萬，費益不訾。汝訓屢請發帑佐工，皆不報。在部歲餘，力清夙弊。中官請乞，輒執奏不予，節冗費數萬。卒，贈工部尚書，諡恭介。。

著作
纂《東昌府志》二十二卷（明萬曆）《東昌府志》二十二卷，王命爵、李士登修，王汝訓纂。有疏草二卷。

家族
曾祖王釗；祖父王奎；父王藩。嫡母劉氏；生母曾氏。具慶下。兄王汝謙，弟王汝謹、王汝詠。無子，以從兄子王國楷为嗣。

参考文献
葉向高《工部左侍郎贈工部尚書王公神道碑》

 延伸阅读 

R
Category:聊城人
Category:軍籍進士
Category:明朝元城縣知縣
Category:明朝刑部主事
Category:明朝兵部武選司主事
Category:明朝光祿寺丞
Category:明朝尚寶司少卿
Category:明朝光祿寺少卿
Category:明朝南京大理寺丞
Category:南京太僕寺少卿
Category:明朝太常寺少卿
Category:明朝太僕寺卿
Category:明朝光祿寺卿
Category:明朝浙江巡撫
Category:明朝右副都御史
Category:南京刑部右侍郎
Category:明朝工部左侍郎
Category:明朝追贈工部尚書
Category:諡恭介